67-oji Oskarų teikimo ceremonija

67-oji Oskarų teikimo ceremonija, skirta apdovanoti geriausius 1994 m. filmus bei jų kūrėjus, vyko 1995 m. kovo 27 d. Renginį vedė JAV komikas ir pokalbių laidų vedėjas Deividas Letermanas.

Filmas „Forestas Gampas“ laimėjo geriausio metų filmo apdovanojimą bei dar penkis Oskarus. Aktorius Tomas Henksas antrus metus iš eilės gavo geriausio aktoriaus apdovanojimą. Tai yra antrasis tai sugebėjęs padaryti aktorius (pirmasis buvo Spenseris Treisis). Aktorė Diana Vyst antrą kartą laimėjo geriausios antro plano aktorės apdovanojimą už vaidmenį Vudžio Aleno filme „Bullets over Broadway“. Ji pirmoji aktorė antrą kartą laimėjusi Oskarą toje pačioje kategorijoje už vaidmenis filmuose, kuriuos režisavo tas pats žmogus (pirmą kartą ji tapo laureate už vaidmenį filme „Hana ir seserys“).

Tai buvo antras kartas Oskarų istorijoje, kai tris iš keturių apdovanojimų už vaidybą aktoriai laimėjo ne pirmą kartą. Vienintelis pirmą kartą Oskarų laureatu tapęs aktorius buvo vyriausias tų metų nominantas Martinas Landau.

Oskarų nominantai ir laimėtojai 
Oskarų laimėtojai yra paryškinti.

Daugiausia nominacijų ir apdovanojimų 

Šie filmai buvo nominuoti daugiau nei vieną kartą:

 Trylika: „Forestas Gampas“
 Septynis: „Bullets over Broadway“, „Pabėgimas iš Šoušenko“, „Bulvarinis skaitalas“
 Keturis: „Liūtas karalius“, „The Madness of King George“, „Quiz Show“
 Tris: „Rudens legendos“, „Mažosios moterys“, „Greitis“, „Trys spalvos: raudona“
 Du: „Akivaizdus ir tikras pavojus“, „Edas Vudas“, „Ketverios vestuvės ir vienerios laidotuvės“, „Interviu su vampyru: vampyrų kronikos“, „Nobody’s Fool“, „Tom & Viv“

Šie filmai laimėjo daugiau negu vieną Oskarą:

 Šešis: „Forestas Gampas“
 Du: „Edas Vudas“, „Liūtas karalius“, „Greitis“

Išnašos 

Oskarai
1995 metai